༄༅། །བཀྲ་ཤིས་ཚེ་རིང་མའི་འཕྲུལ་མོ་སྣང་གསལ་མེ་ལོང་
ཞེས་བྱ་བ་བཞུགས་སོ། །
（1བ）ཨོཾ་སྭསྟི། མི་འགྱུར་བདེ་ཆེན་རྣམ་བཅས་སྒྱུ་མའི་གར། །ལྷན་སྐྱེས་སྨན་མོ་མཆེད་ལྔར་ཉེར་བཏུད་ནས། ལྐོག་གྱུར་མུན་པའི་སྣང་བ་སེལ་བྱེད་པའི། རབ་གསལ་ལུང་གི་མེ་ལོང་འདི་ན་སྤྲོད། དེ་ཡང་གུ་རུ་རྩ་བ་གསུམ་གྱི་བསྙེན་གྲུབ་ལེགས་པར་ཐིམ་ཞིམ་གཏེར་སྲུང་མཆེད་ལྔའི་གསོལ་མཆོད་ལ་རྒྱུན་དུ་བརྩོན་པའི་རྣལ་འབྱོར་པ་རྣམས་ཀྱིས་ཐུན་མོང་གི་རྟེན་འབྲེལ་བླང་དོར་བརྟག་པའི་འཕྲུལ་མོ་བྱ་བར་འདོད་པས། དུང་ཤྭ་གཙང་མ་གཞན་གྱིས་ལོངས་མ་སྤྱད་པར་ལྷ་མོ་གཙོ་འཁོར་གྱི་སྙིང་པོ་དང་། མྃ་བཛྲ་ངྷཱ་ཀི་ནཱི་པྲ་མོ་ཧྲིང་ཧྲིང་སལ་སལ་ཕྱེ་ཕྱེ༔ ཞེས་བརྒྱ་སྟོང་ཁྲི་འབུམ་སོགས་བཟླས་པས་བྱིན་གྱིས་བརླབ། དུས་སུ་（2ན）བབས་པ་ན་ཤྭ་ལག་ཏུ་བཟུང་ལ། ཕྱག་འཚལ་སྐྱབས་མཆི་དཀོན་མཆོག་གསུམ༔ ཐུགས་རྗེས་དགོངས་ལ་བྱིན་གྱིས་རློབས༔ ཡེཤེས་ལས་གྲུབ་ལྷ་མོའི་ཚོགས༔ དེ་རིང་སྣང་སྲིད་ས་ལེར་སྟོན༔ བདག་གི་ཡིད་ལ་གང་འདོད་པའི༔ རྟེན་འབྲེལ་མངོན་སུམ་བསྟན་དུ་གསོལ༔ ཁྱད་པར་མཐིང་གི་ཞལ་བཟང་མ༔ དམ་བཅས་ཐུགས་དམ་མ་གཡེལ་ཅིག༔ ཅེས་དམོད་པ་བོར་ཏེ་གང་ལ་སྨོན་པའི་དོན་དྲན་བཞིན་དུ་ལན་གཉིས་འཕང་བས། ཤྭ་མིག་གི་གྲངས་ཇི་ལྟར་བབས་པའི་མཚན་མ་ལ་འདི་ལྟར་དཔྱད་པར་བྱ་སྟེ།